Termini de presentació de sol·licituds: del 14 de maig al 15 de juliol de 2019, ambdós inclosos.
Juntament amb la sol·licitud s'ha de trametre la documentació que es detalla a continuació:
a) Memòria descriptiva del projecte de compra de maquinari per al punt TIC que inclogui, com a mínim, els apartats següents:
b) Certificat de l'acord de l'òrgan competent segons els estatuts de l'entitat per sol·licitar la subvenció i acceptar els compromisos corresponents.
En cas que l'entitat no doni l'autorització i sigui proposada com a beneficiària en la proposta de resolució provisional se la requerirà perquè aporti aquests documents.
Si l'entitat sol·licitant ha aportat els documents anteriorment a qualsevol Administració, ha d'indicar en quin moment i davant de quin òrgan administratiu els va presentar
a) Informar sobre la concurrència de subvencions o ajuts per a la mateixa activitat i presentar la declaració sobre si s'han demanat i/o obtingut altres subvencions o ajuts públics o privats per a la mateixa activitat, amb la indicació de l'entitat concedent i la quantitat sol·licitada i/o obtinguda.
b) En cas d'entitats sense ànim de lucre, estar inscrites en el registre corresponent.
c) Fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen, d'acord amb la Llei 1/1998, de 7 de gener, de política lingüística.
d) Atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic, d'acord amb la Llei 1/1998, de 7 de gener.
e) En cas d'associacions i fundacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i la Llei 5/2011, del 19 de juliol, de modificació de l'anterior.
f) En cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
g) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere.
h) Adherir-se al Codi ètic que figura a l'annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, d'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern.
En l'annex 2 d'aquesta Ordre es reprodueixen els principis ètics i les regles de conducta als quals les entitats beneficiàries de subvencions han d'adequar la seva activitat i l'efecte d'un eventual incompliment.
L'import de la subvenció serà d'un mínim de 3.000 euros i d'un màxim de 6.000 euros, i en cap cas pot superar el cost de la despesa realitzada.
Només és subvencionable un projecte per entitat sol·licitant.
a) En cas que l'entitat beneficiària ja hagi adquirit el maquinari en el moment de l'obertura de la convocatòria, es procedirà al pagament íntegre de la subvenció una vegada comprovada la documentació justificativa, mitjançant una transferència bancària al compte corrent indicat amb aquesta finalitat per l'entitat beneficiària.
b) En cas que se subvencioni la compra futura de maquinari, es concedirà una bestreta per import del 40% de la subvenció en el moment de l'atorgament definitiu.
Posteriorment, una vegada comprovada la documentació justificativa de la compra realitzada, es realitzarà el pagament del 60% restant de l'import de la subvenció mitjançant una transferència bancària al compte corrent indicat amb aquesta finalitat per l'entitat beneficiària.
Els ens locals que optin a la subvenció han de presentar la sol·licitud per mitjans electrònics a través de l'extranet de les administracions públiques catalanes EACAT.
L'òrgan competent per a la resolució d'aquesta convocatòria és la persona titular de la Secretaria de Polítiques Digitals del Departament de Polítiques Digitals i Administració Pública, d'acord amb la Resolució PDA/360/2019, de 14 de febrer, de delegació de competències de la persona titular del Departament de Polítiques Digitals i Administració Pública en les persones titulars de diversos òrgans del Departament.
L'òrgan competent per a l'ordenació i la instrucció del procediment de concessió de les subvencions és la persona titular de la Direcció General de Societat Digital, tal com es detalla en la base 11.2 de l'Ordre PDA/239/2018, de 17 de desembre.
La resolució i notificació de les subvencions s'efectuaran en el termini màxim de tres mesos a comptar de l'endemà de la finalització del període de presentació de sol·licituds.
Si un cop transcorregut aquest termini, no s'ha dictat i notificat una resolució expressa, les sol·licituds s'han d'entendre desestimades, d'acord amb el que preveu l'article 54.2.e) de la Llei 26/2010, del 3 d'agost.
La resolució es notificarà a les entitats interessades mitjançant la publicació en el Tauler electrònic de l'Administració de la Generalitat de Catalunya ( http://tauler.gencat.cat ).
Contra la resolució, que exhaureix la via administrativa, les entitats interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, un recurs de reposició davant de la persona titular del Departament de Polítiques Digitals i Administració Pública en el termini d'un mes a comptar de la notificació, d'acord amb els articles 123 i 124 de la Llei 39/2015, d'1 d'octubre.